**Tájékoztató a Boldog Brenner János Általános Iskolába való
felvételről**

 A Szombathelyi Egyházmegye elsősorban a keresztény családok gyermekei számára tartja fenn iskoláját, de szívesen fogadja azok érdeklődését is, akik nyitottságot mutatnak a keresztény életre és nevelésre.

**Az általános iskola 1. évfolyamára való jelentkezés határideje: 2019. február 28.**

A jelentkezést követően március 5-7-ig délután 14-18 óráig személyes beszélgetésre várjuk az iskolánk iránt érdeklődő családok gyermekeit és szüleit. A beszélgetésre a január 16-án kezdődő tájékoztatókon lehet feliratkozni.

A Boldog Brenner János Általános Iskolába való felvételről az iskola igazgatója és püspöki referense dönt az alábbi szempontok figyelembe vételével.

Előnyt élveznek:

* azon családok gyermekei, akik már részesültek a keresztség szentségében, s vallásukat gyakorolják,
* plébánosi ajánlással rendelkező gyermekek,
* azok a kisgyermekek, akiknek nagyobb testvére már az intézmény tanulója,
* a keresztény óvodából érkezők, illetve az óvodai hitoktatásban résztvevők,
* aki az óvodai szakvélemény alapján megkezdheti általános iskolai tanulmányait, de nem kis létszámú osztály javasolt számára, nem küzd súlyos magatartási és beilleszkedési problémákkal.

A fennmaradó helyeken felvételt nyerhetnek mindazok, akik esetleg nincsenek még megkeresztelve, de a szülők ígéretet tesznek a vallásos nevelésre, e tekintetben is az intézménnyel való együttműködésre.

Beiratkozási szándékukat a kitöltött jelentkezési lap iskolába történő leadásával jelezhetik.
Jelentkezési lapokat az iskolában lehet kérni vagy az iskola honlapjáról lehet letölteni.

A Boldog Brenner János Általános Iskolába való felvételről és a beiratkozással kapcsolatos teendőkről az iskola igazgatója 2019. március 29-ig írásban értesíti a Kedves Szülőket.

**Elérhetőségek:**

Szombathely, Táncsics Mihály u. 48. (bejárat a Brenner Tóbiás krt. felől)

Telefon: 94/505-212

E-mail: brenner@martinus.hu